ગત રવિવારે ભારત-પાક.ના રસ્તાઓ સૂમસામ બની ગયા હતા. જૂનની ગરમીથી પણ વધુ ગરમી હતી આ સુપરહોટ મેચની. ઈંગ્લેન્ડના ખુશનુમા વાતાવરણમાં બંને ટીમ મેદાનમાં ચેમ્પિયન્સ ટ્રોફીનો ખિતાબ હાંસલ કરવા ઊતરી. એવું પહેલી વાર નથી બન્યું કે જૂન મહિનામાં આ બંને ટીમ સામસામે ટકરાઈ હોય, પરંતુ અત્યાર સુધી વન ડે ક્રિકેટમાં જેટલી મેચ બંને વચ્ચે રમાઈ છે તેની સરખામણીમાં રવિવારનો મુકાબલો મેચ શરૂ થતાં પહેલાં જ ઘણો હોટ બની ગયો હતો. અહીં નજર કરીએ જૂનમાં અત્યાર સુધી રમાયેલી ભારત-પાક.ની મેચ પર.